**Apune Pământul…**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apune Pământul…

Privesc zarea din noi…

Se stinge lumina telurică în nuanţe de gri-trist…

Zădărnicit, mă uit, cu ochii goi…

Exist, deci nu exist…

Regret acest apus spectral proiectat pe norii sufletelor…

Apusul ăsta, ca o moarte lentă şi chinuitoare,

Îşi cântă cântecul de lebădă în ochii copiilor…

În văzul lor, Pământul se topeşte ca o lumânare…

Dar ei nu ştiu, săracii…

Nu se uită fix la strălucirea sumbră,

Căci nu le dam voie - ar orbi…

Mai bine aşa… Ei tot mai cred ca-i soare, dar soarele-i o umbră…

Putem să fim noi mici Atlaşi

Şi să mai ţinem povara pe umeri o vreme?

Pământul apune…

Sufletul meu se teme…

Sufletul meu se teme…